Aeroport de Gran Canària

L'Aeroport de Gran Canària (codi IATA: LPA, codi OACI: GCLP) és un aeroport espanyol d'Aena situat a l'illa de Gran Canària, a la badia de Gando, a cavalls dels municipis d'Ingenio i Telde. L'aeroport forma part de l'aeròdrom d'utilització conjunta Gran Canària/Gando amb la base aèria de l'Exèrcit de l'Aire de Gando. També als voltants de l'Aeroport de Gran Canària hi ha el Centre de Control de Trànsit Aeri de Canàries. L'aeroport de Gran Canària és el cinquè més important d'Espanya per nombre de passatgers, només superat pels aeroports de Màlaga, el quart, el de Mallorca, el tercer, el de Barcelona, el segon, i el de Madrid, el primer del país. Per comprendre la importància relativa d'aquest aeroport enfront fa falta veure que tant Madrid com Barcelona són ciutats amb una població fins a deu vegades superior que Las Palmas de Gran Canaria. L'Aeroport de Gran Canària té un flux constant de passatgers al llarg de l'any, amb pics en mesos d'estiu i d'hivern. Amb una mitjana de cinc milions de passatgers anualment, Gran Canària és la segona illa que congrega més passatgers de les Illes Canàries, després de Tenerife. L'aeroport és a 18 quilòmetres de la capital de l'illa, Las Palmas, i a 25 quilòmetres dels centres turístics. El lloc situat a 23 metres sobre el nivell del mar, i les bones condicions meteorològiques contribueixen a considerar a l'aeroport com un dels més segurs, que és actiu 24 hores del dia. Té dues pistes paral·leles:la 03L/21R, amb sistemes ILS CAT I en ambdues capçaleres, i és la que se sol utilitzar tant per a enlairaments com per a aterratges i la 03R/21L, sense ILS i utilitzada principalment per avions militars encara que no és estrany veure enlairar avions civils en dies de molt tràfic aeri. La presència d'aquestes dues pistes (únic aeroport que les posseeix a Canàries), permet un màxim operatiu de 53 operacions/hora. Ambdues pistes compten amb una longitud de 3100 metres i una amplària de 45 metres. A causa dels vents predominants durant gairebé tot l'any, la pista més utilitzada és la 03 L i la majoria de les aproximacions es fan de manera visual a causa de la bona visiblitat. No obstant això es poden realitzar aproximacions instrumentals o ILS. Quant al volum de passatgers que hi passen, aquest ha anat en constant creixement des de l'any 1994 (7.770.899) fins a estabilitzar-se a partir de l'any 1994 en el ventall que va des dels 9.000&.000 a 10.000.000 passatgers. La majoria del tràfic (un 73%) té caràcter internacional, sobretot connexions amb Alemanya, Regne Unit i Rússia. El tràfic interinsular ateny uns 16% i 4.071.875 de passatgers el 2014. Aquest tràfic interinsular està operat per dues companyies: Binter Canàries i Canary Fly. L'aeroport en xifres L'any 2013, l'aeroport de Gran Canària va rebre 9.770.039 passatgers. És al 5è lloc a nivell nacional i el primer aeroport de Canàries. De fet, el 2012 AENA va declarar que és uns dels només nou aeroports espanyols que van obtenir beneficis el 2011. Les xifres de càrrega situen a l'aeroport en cinquè lloc a nivell nacional, amb un volum de més de 18,7 milions de tones en 2013. Tot i això, Gran Canària és la segona illa que congrega més passatgers de Canàries, després de l'illa de Tenerife que té dos aeroports. Finalment quant a xifres, destacar que durant l'any 2012, es van realitzar 95.485 vols comercials amb origen o destinació a Gran Canària. L'aeroport de Gran Canària està certificat per l'ISO-9001 a causa del seu compromís amb la qualitat i també mediambiental a través de la certificació ISO-14001 obtinguda el gener de 2004. Els orígens de l'aeroport de Gran Canària Els orígens de l'aeroport es remunten al final de la Primera Guerra Mundial, quan esdevé una escala en les rutes que uneixen França amb les seves colònies africanes i amb Sud-amèrica. El 1933 es realitza el primer vol amb passatgers i el 1935 aquesta ruta es converteix en la línia Madrid-Canàries. El primer edifici terminal va ser de la duana. El1946 es declara l'aeroport obert a tràfic nacional i internacional. Des de 1948 a 1957 les pistes asfaltade creixen des dels 700 a 2000 metres de longitud, i l'aeroport és classificat com de segona categoria. El 1960, ascendeix a aeroport de primera categoria qua la pista s'amplia 3100 metres, s'hi instal·la un VOR i s'hi construeix d'un parc de salvament i serveis. Fins a 1966 quan s'estrena la nova torre de control, s'emprava la torre de control integrada a l'edifici terminal de passatgers. El 1970 comencen les obres de la nova terminal de passatgers d'una superfície de 35 000 metres quadrats, adaptant-se els marges laterals de la pista i el carrer de rodadura als nous reactors del moment. Va caldre esperar fins a 1980 perquè la segona pista estigués operativa, i que es va poder augmentar així el volum del tràfic de passatgers. L'actual terminal data de 1994, i té una superfície de més de 100.000 metres quadrats, amb 95 taulells de facturació, 11 passarel·les telescòpiques o fingers i 16 cintes de recollida d'equipatges. Hi ha un projecte d'ampliació de l'aeroport, amb la construcció de la tercera pista, la qual afectaria a nuclis urbans propers pel que caldria expropiar els terrenys que ocupen per poder ampliar el recinte aeroportuari. Aquesta expropiació té de termini fins a 2010 per finalitzar-se. Des d'aquest aeroport va partir el vol del Dragon Rapide que va portar Francisco Franco fins a Tetuan el 18 de juliol de 1936, iniciant-se la Guerra Civil Espanyola. Aerolínies i destinacions L'Aeroport de Gran Canària té dues terminals, una per als vols de la Unió Europea i Espanya (Terminal Internacional - A) i una altra per als vols no comunitaris i insulars (Terminal B-C). Tradicionalment ha tingut un important tràfic aeri procedent del Regne Unit, Alemanya, Irlanda, països escandinaus, Rússia, Països Baixos, Bèlgica, Polònia, Suïssa, Luxemburg, Argentina, França i Itàlia durant tot l'any. Companyies de lloguer de cotxes A l'Aeroport de Gran Canària operen diverses companyies de lloguer de cotxes autoritzades per AENA: Top Car AutoReisen, Cicar, Hertz, Goldcar, Europcar i AVIS. Totes aquestes companyies es troben al vestíbul d'arribades de vols internacionals. Al vestíbul d'arribades de vols nacionals solament operen Top Car i Cicar. Existeixen altres empreses de lloguer de vehicles que operen fora de l'aeroport, però no estan autoritzades per AENA. actualitzat a novembre de 2015 Referències